《明熹宗御用小斧歌》
清代·吴嘉泉

当头委鬼窃国柄，弄权猖獗比枭獍。朝廷太阿方倒持，宫中斧枭尚用命。

德陵聪智天所授，用贤枘凿不相凑。枫宸俨然居肆列，至尊亲自试雕镂。

髹几丹漆摩精莹，御园伐木声丁丁。此斧虽小斲削甚，坐令完社危刀兵。

杨左冤死伤其手，国家利器空无成。呜呼用人用物良不易，古来天子戒游戏。

作者简介：（1790—1865）清江苏吴县人，字清如。道光十八年进士。官至户部员外郎。后掌平江书院，筑“退园”而居。诗词骈散文均工，古文师法欧阳修，诗学唐宋，晚年自言在苏东坡、黄山谷之间。有《仪宋堂诗文集》、《秋绿词》、《乘桴小草》等。